Korrupsie-aanklagte teen voormalige Tshwane-beamptes | Maroela Media
Die Stad Tshwane het in 'n verklaring gesê die aanklagte spruit uit twee forensiese verslae in Msimanga se besit. Die verslae, wat deur twee eksterne ouditmaatskappye saamgestel is, bevat na bewering besonderhede van korrupsie, bedrog en die misbruik van openbare fondse in twee projekte wat deur die stad se vorige leierskap bestuur is.
Volgens Msimanga is R90 miljoen glo bestee aan die stadsaal-projek en "weelderige opgraderings" aan die burgemeester se kantoor by die stadsaal. "[Die opgraderings het] die historiese gebou beskadig, dit onbruikbaar gelaat en beslis nie die enorme koste daarvan regverdig nie," het Msimanga gesê.
Die aanklagte is teen drie senior beamptes van die vorige administrasie ingedien, asook drie entiteite wat gekontrakteer is om die werk te doen. Een van die beamptes was 'n senior beampte in die voormalige burgemeester se kantoor, terwyl die ander 'n senior verkrygingsbeampte was. Hul name kan egter nie bekendgemaak word nie, aangesien hulle nog nie formeel deur die SAPD aangekla is of in die hof verskyn het nie.
"Ek het die korrupsieaanklagte ingedien omdat ek die mense van Tshwane belowe het ek sal korrupsie uitroei en sorg dat diegene wat voorheen 'n korrupte administrasie gelei het, vervolg word," het Msimanga gesê.
"Hierdie aanklagte is net die eerste klomp korrupsie-aanklagte wat ingedien is. Daar is 'n hele web van korrupsie wat ek tans oopvlek en nog aanklagte teen ander beamptes en voormalige leiers sal volg. Ek is vasbeslote om korrupsie in Tshwane heeltemal uit te roei."
So bek kort Jam!!! Sluit hulle toe en gooi die sleutels weg.
Hier kom 'n ding….die howe en tronke gaan vol raak.
Hoop hy kyk ook na al grond wat so links en regs net.weggegee is!
O lala DA julle sal 'n begroting moet optrek vir tronke wat gebou moet word.
Ek wens hy kan ook sommer iets aan die taxi's doen wat ons so mal maak met hul wettelose bestuurstyl en aanhoudende getoeter.